google/wiki40b huggingface dataset:
Zagwe-dynastiet

Zagwe-dynastiet (ዛጉዬ) var et historisk kongedømme i dagens Etiopia. Det omfattet store deler av dette området og eksisterte fra rundt 900-tallet til 1270, da den siste Zagwe kongen Za-Ilmaknun ble drept i et slag med styrker fra Yekuno Amlak som etablerte Det salomonske dynasti som makthavere i området. Navnet skal komme fra Ge'ez og ordet Ze-Agaw, som skal bety «Agaws dynasti», med referanse til Agaw-folket som utgjorde den herskende klasse. Zagwes mest kjente konge var Gebre Mesqel Lalibela, som sto for byggingen av de uthugde kirkene i Lalibela.
Det er antatt at området som sto under direkte styre av kongene fra Zagwe-dynastiet kan han inkludert høylandene i dagens Eritrea, Tigray, videre sørover til Amhara og De etiopiske høylandene, og vestover mot Tanasjøen. I motsetning til hva som var vanlig blant de etterfølgerne herskerne i området, hadde Zagwe-dynastiet en arverekkefølge som primært gikk til brødre som konge.

Historie

Rundt 960 ødela dronning Gudit restene av Kongeriket Aksum, noe som medførte en endring av tyngdepunktet av maktsenteret, som senere flyttet seg sørover. Hun styrte i 40 år av de gjenværende områdene som hadde vært Aksum, og tronen gikk videre til hennes etterkommere. Ifølge den tradisjonelle etiopiske historiefortellingen ble den siste fra hennes dynasti avsatt av Mara Takla Haymanot i 1137. Han giftet seg med en datter av den siste kongen av Aksium, Dil Na'od, noe som sikret kontrollen over området til ham og hans etterfølgere. Siden han giftet seg med keiser Dil Na'ods datter, som var medlem av det salomonske dynasti, ble medlemmene av Zagwe-dynastiet teknisk sett en del av det salomonske dynasti, siden gjennom keiser Mara Tekla Haymanots ekteskap og etterkommere gjorde ham til den eneste keiseren som ikke er etterkommer av den bibelske kong Salomon og dronningen av Saba.
Det er mye som ikke er kjent om Zagwe-perioden, herunder er det omstridt hvem og hvor mange konger det var. Noen hevder 11 konger i løpet av 354 år, andre nevner fire som styrte i 143 år, andre hevder en liste med 16 navn. Også tidsrommet fra 1117 til 1268 blir nevnt.
Det hevdes at den korteste perioden er den mest sannsynlig. Det vises blant annet til et brev til patriarken av Alexandria, Johannes V rett før 1150 fra en ikke navngitt etiopisk monark, hvor patriarken blir bedt om en ny abune fordi den daværende var for gammel. Denne monarken skal ha vært Mara Takla Haymanot, som ønsket en abune erstattet fordi den sittende ikke ville anerkjenne det nye dynastiet.
Historiens mørke omkring Zagwe-dynastiet er kanskje på sitt mørkeste når det gjelder da det ble erstattet av det tilbakevendte salomonske dynasti under Yekuno Amlak. Selv navnet på den siste Zagwe-kongen er ukjent, de eksisterende nedtegningene og de muntlige tradisjonene omtaler ham bare som Za-Ilmaknun, som med sikkerhet er et psevdonym da det blir oversatt til «den ukjente, den skjulte», og dette navnet ble benyttet etter at han ble erstattet av salomonske herskere i henhold til damnatio memoriæ.
Polypp (zoologi)

En polypp er et lite, faststittende nesledyr eller livsstadium av nesledyr som lever som filterspisere. Hos koraller og sjøanemoner utgjør polyppen hele livsstadiet hos dyret, mens hos de øvrige nesledyrene veksler mellom et medusestadium og et fastsittende polyppstadium.
Polypper er faststittende, men kan også ta byttedyr, inkludert hoppekreps og yngel.

Formering

Polyppene er et viktig stadium i formeringen hos neseldyr, også hos stormaneter der stadiet er lite og kortlivet. Hos både stor- og småmaneter er polyppene ukjønnet, mens de hos øvrige nesledyr kan ha et helt undertrykt medusestadium og polyppene kan former seg kjønnet.
Når polypper deles opp og danner nye meduser, vil normalt alle medusene fra en enkelt polypp være av samme kjønn. Sjøanemoner danner ikke meduser, men kan reprodusere aseksuelt, og avkommet kan være både hanner og hunner. Polyppene hos de fleste steinkoraller er tvekjønnede.
Plaza Río de Janeiro

Plaza Río de Janeiro er en park i Colonia Roma i Mexico by. Den ligger i krysset mellom gatene Calle Orizaba og Calle Durango. I sentrum av parken er det ei fontene med en replika av skulpturen «David» av Michelangelo.
Parken er omgitt av en rekke art nouveau-bygninger. Den het opprinnelig Parque Roma, men fikk dagens navn etter Edificio Río de Janeiro, byens eneste bygning som blander stilene art nouveau og art deco, som ligger ved parken. Rundt parken er det også flere gallerier og bokhandlere.
QuizDan Sesong 3

QuizDan Sesong 3 eller QuizDan 2014 var tredje sesong av quizkonkurransen QuizDan og ble sendt på NRK1 fra 10. januar til 11. april 2014.

Kvalifisering

De 27 lagene blir tatt ut gjennom en rekke kvalifiseringskonkurranser i byer/steder landet rundt sommeren og høsten 2012. Kvalifiseringene består av individuelle quizer med 160 spørsmål. Vinneren av quizen blir lagets kaptein, og laget består ellers av nummer 2,3 og 4 i kvalifiseringen under forutsetning av at begge kjønn skal være representert på laget.
Cellulose

Cellulose (C₆H₁₀O₅)ₙ, også kalt kostfiber, er et polysakkarid. Cellulosemolekylet er en lang ugrenet kjede av β-glukoseenheter som er bundet sammen av β 1→4 bindinger. Kjedelengden kan være fra noen hundre til fler titalls tusen enheter.
Cellulose er den vanligste organiske forbindelsen på jorden. Det produseres av planter, alger, noen bakterierer og kappedyr, men den vanligste kilden for cellulose i industrien er plantemateriale. Innholdet av cellulose i bomull er 90 % og i treved ca. 50 %.

Historie

Cellulose ble oppdaget i 1838 av den franske kjemikeren Anselme Payen, som isolerte det fra plantemateriale og bestemte den kjemiske formelen. Cellulose ble andvendt til å produsere den første termoplastiske polymer, celluloid, av Hyatt Manufacturing Company i 1870. Hermann Staudinger fant polymerstrukturen til cellulose i 1920. Forbindelsen ble forste gang syntetisert (uten bruk av enzymer) in 1992, av Kobayashi og Shoda.

Økologi

Cellulose bygger opp celleveggene i planteceller og utgjør en tredel av alt organisk materiale i naturen. Både planter og belgfrukter (erter, bønner m.m.) inneholder mye cellulose.
Mennesker kan ikke fordøye cellulose, men det virker stimulerende og rensende for fordøyelseskanalen. En rekke dyr kan imidlertid utnytte cellulose. Disse kaller vi planteetere. Enkelte sopper (som de fleste kjuker) kan bryte ned cellulose, og danner «brunråte». Hvit- eller brunråte er et viktig artskjennetegn hos kjuker.
Ennstal-Alpene

Daler og videre inndeling

Fjellene rundt Enns trange daler heter Gesäuse («brusingen», av elvens sterke brus). Gesäuse består av flere fjellmassiv, inkludert Ennstal-Alpenes høyeste (Hochtor). Nordvest for Gesäuse ligger Haller Mauern («murene rundt Hall», 2244 moh. i Großer Pyhrgas). Sydøst for Gesäuse ligger Eisenerzer Alpen («Jernmalm-Alpene», 2165 moh. i Eisenerzer Reichenstein).
Caledoniakanalen

Caledoniakanalen er en kanal i Skottland mellom Inverness i øst og Fort William i vest. Kanalen med tilhørende innsjøer er om lag 100 kilometer lang. Bare om lag en tredjedel av kanalen er kunstig, resten består av innsjøene Loch Dochfour, Loch Ness, Loch Oich og Loch Lochy. Disse innsjøene er deler av forkastningen Great Glen.
Dami Im

Bakgrunn

Dami Im ble født i Seoul 17. oktober 1988. Faren, Lee Hae-yun, er utdannet operasanger. Im begynte å lære piano som femåring, og hun lærte seg å synge ved å kopiere sine favorittartister. Ni år gammel flyttet Im til Australia med sin mor og yngre bror Kenny, fordi foreldrene mente barna ville få større muligheter om de vokste opp i Australia. Familien bodde hos sin onkel i Brisbane, mens faren ble igjen i Sør-Korea for å tjene penger til å støtte dem. Ims foreldre nå bor sammen og bor delvis i Australia og Sør-Korea.
Som elleveåring startet Im ved Young Conservatorium of Music på Griffith University. Hun har siden deltatt i en rekke pianokonkurranser og sang lite offentlig. I 2009 ble hun uteksaminert fra University of Queensland.

2010–12: Tidlig karriere

Im hadde en kort karriere som gospelsanger i Korea, og opptrådte blant annet på flere kristne ungdomsleirer. I 2010 ga hun ut sitt debutalbum, Dream. 9. juli 2012 ga Im ut sin andre EP, Intimacy, som besto av fem låter.

2013: X Factor Australia

I 2013 gikk Im videre fra prøverundene i femte sesong av X Factor Australia, etter å ha sunget «Hero »av Mariah Carey. Hun tok seg videre i konkurransen og tok seg til slutt helt til de direktesendte finalerundene.
Flere av framføringene hennes fikk mye ros av dommerne, og hun tok seg flere ganger inn på ARIA Singles Charts – Australias offisielle singelliste. Blant annet med U2s «One» og «Purple Rain» med Prince.
Under finalen 27. oktober 2013 sang Im tre sanger: «Hero», «Alive» og «I Am Telling You I'm Not Going». Nok en gang fikk hun stående applaus og lovord fra dommerne. Under resultatshowet dagen etter ble Im utropt til vinner av konkurransen.

2013–15: Utgivelser

Etter å ha vunnet X Factor utga Ims singelen «Alive» på iTunes Store. Hun fikk også platekontrakt med Sony Music Australia. Fire dager etter utgivelsen debuterte «Alive» på nummer én på ARIA Singles Chart. Singelen ble også platina-sertifisert av Australske Recording Industry Association for å ha solgt over 70 000 eksemplarer. Siden har Im gitt ut en rekke plater og album.

2016–: Eurovision Song Contest 

3. mars 2016 annonserte den australske kringkasteren SBS at Im skulle representere Australia i Eurovision Song Contest 2016 med sangen «Sound of Silence». 
I Eurovision Song Contest 2016 deltok Im i den andre semifinalen, og hun kvalifiserte seg til finalen to dager etterpå. Da dette var andre gang Australia deltok i konkurransen, og første gang landet deltok i en semifinale. 
I finalen var «Sound of Silence» det 13. bidraget ut på scenen, og hun vant en klar seier i juryavstemningen med 320 poeng. I telefonavstemningen kom Im på fjerdeplass med 191 poeng. Til sammen fikk Australia 511 poeng og endte på andreplass – landets beste plassering i Eurovision Song Contest. Sangen tok seg inn på flere hitlister rundt om i Europa, blant annet i Storbritannia, Spania, Tyskland og Østerrike. «Sound of Silence» er Ims mest suksessrike singel hittil i karrieren.
Kista Galleria

Kista Galleria er et kjøpesenter i bydelen Kista i Stockholm. Det ble opprinnelig bygd i 1977, men ble ombygd og utvidet omkring tusenårsskiftet, slik at utleiearealet vokste fra ca. 25 000 til 75 000 kvadratmeter. I dag (2006) er Kista Galleria det eneste kjøpesenteret i Sverige som holder åpent til 21.00 hver dag.
I senteret finner vi 125 butikker, 32 spisesteder og et kinosenter med 11 filmsaler. I senterets to tårn er det studentboliger.
Saving the City Vol 2

Saving the City Vol 2 er et musikkalbum med The Afeeliated, utgitt i 2010.
Hell's Kitchen (New York)

Hell’s Kitchen er et nabolag i bydelen Manhattan i New York City. Området ligger ut mot Hudson River i vest.
På grunn av sin beliggenhet nær Broadway, huser nabolaget mange skuespillere.
Ecole Vétérinaire de Maisons-Alfort (Paris Metro)

École Vétérinaire de Maisons-Alfort er en stasjon på metroen i Paris.
Stasjonen betjener linje 8.
NCsoft

NCsoft er et sørkoreansk selskap som fokuserer på å utvikle spill med online-funksjoner. NCsoft er kanskje mest kjent som utviklerne bak det populære spillet Lineage, et MMORPG-spill utgit i 1998. Under E3-messen i 2007 ble det kjent at NCsoft hadde inngått et eksklusivt partnerskap med Sony, der selskapets fremtidlige spill kun vil bli tilpasset på PlayStation konsoller.

Historie

NCsoft ble dannet i mars 1997 av Tak Jin Kim, skaperen av det korenske tekstbehandlingsprogrammet Hangul. Et av selskapets første produkter var NC HTML redigeringsprogram. I september 1998 lanserte NCsoft sitt første (og mest populære til dags dato) spill Lineage. Denne suksessen bidro til at NCsoft åpnet kontorer i Taiwan, China, Japan, og USA.
NCsoft dannet et Texasbasert selskap kalt NC Interactive som et resultat av partnerskapet med Richard Garriotts Destination Games i april 2001. Jake Song flyttet også til Austin for å hjelpe til med utvikling av fremtidlige produkter.
NCsoft utviklet Lineage II som ble lansert i Sør-Korea 1 oktober 2003, og i USA 28 april 2004. NCsoft er også produsent for Guild Wars (utviklet av ArenaNet) og MMORPG-spillene City of Heroes og City of Villains (utviklet av Cryptic Studios).
I 2004 åpnet NCsoft nye kontorer i Europa. NCsoft Europe har sitt hovedkontor iBrighton England. Selskapet utvidet da sitt marked betraktelig, og flere spill ble nå tilgjengelig for europeiske rollespilltilhengere.
Under Taipei Game Show i februar 2006 annonserte NCsoft Dungeon Runners, som skal bli utviklet av de Austinbaserte kontorene. Spillet gikk online i mai 2007.
Under E3 i 2006 annonserte NCsoft at de var godt igang med utviklingen av et nytt MMORPG-spill kalt Aion.  Aion blir utviklet av NCsoft sitt Seoulstudio, og vil bruke Crytek sin CryENGINE-teknologi. Aions musikalske arrangement vil bli utviklet av Kunihiko Ryo.
Antiphonarium Benchorense

Antiphonarium Benchorense (engelsk: Antiphonary of Bangor, Det bangorske antifonale) er en historisk liturgisk sangbok (antifonale) fra 500-tallet skrevet på Irland . Boken tilhøre de eldste bevarte salmesamlingene og forvares på Det ambrosianske bibliotek i Milano.

Historie

Antiphonarium Benchorense ble trolig skrevet mellom årene 680 til 691 ved Bangor kloster i Bangor i nåværende Nordirland   . En liste over klosterets abbeder i boken slutter med munken Cronanus som døde i år 691, noe som sikkerstiller et tidligst mulige sluttdatum. Boken kan imidlertid ha blitt påbegynt så tidlig som i slutten på 500-tallet da klosteret ble grunnlagt.
På 700-tallet ble boken bragt, trolig av munken Columbanus , til Bobbio kloster i Piacenzaprovinsen i det nordlige Italia. Hensikten kan ha vært å sikre skriftet fra danske vikingers herjinger.
I 1606 kom boken så til det ambrosianske bibliotek på initiativ av kardinal Federico Borromeo, der den senere ble gjenoppdaget av historikeren Ludovico Antonio Muratori  . Muligens kan det bevarte eksemplaret også være en ny kopi som ble skrevet på Bobbioklosteret etter overflyttingen , noe skriftstilen kan antyde og noe som også Muratori skriver i sitt forord til manuskriptet.
Napoletansk karusell

Om filmen

Filmen består av flere forskjellige segment som alle forteller historier inspirert av napoletanske sanger. En rammefortelling omhandler skuespilleren Antonio Petito og hans familie av commedia dell'arte-framførere.
Jesus, du meg frelser

«Jesus, du meg frelser» er en kristen amerikansk sang skrevet av salmedikteren Louise M. Rouse (født 1886, gift med Walter R. Rouse, født 11. juni 1890).
Melodien, i G-dur, ble komponert av Dora Boole i 1878.
Vangelis (navn)

Etymologi

Vangelis er en nyere variant av Evangelos (gresk: Ευαγγελος), som er dannet av eu, «god», og angelos, «budbringer».
Magnus Krog

Karriere

Han debuterte internasjonalt i B-verdenscupen (nå kontinentalcupen) i 2005, og ble nummer 3 sammenlagt i sesongen 2007/08 og nummer 2 i 2010/11. I junior-VM i Planica / Tarvisio i 2007 ble han nummer 7 på normaldistansen (HS100 / 10 km), 13 på sprint (HS100 / 5 km) og var på det norske laget som tok bronsemedaljer i lagkonkurransen (HS100 / 4 x 5 km). I Sommer Grand Prix 2011 ble han nummer 6 sammenlagt.
Krog debuterte i verdenscupen i Trondheim i desember 2008, og gikk sitt første verdenscuprenn utenlands i Lahtis i mars 2011. Sammenlagt sesongen 2010/11 ble han nummer 41. Han tok sin første verdenscupseier 25. november 2011 i Kuusamo (HS142 / 10 km).
Krog gikk sammen med Jørgen Graabak, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
I Vinter-OL 2014 tok Krog bronsemedalje på den første øvelsen individuell normal bakke. I lagkonkurransen ble det gull. Krog gikk der sammen med Magnus Moan, Håvard Klemetsen og Jørgen Graabak.
Ängsvik

Ängsvik er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 403 innbyggere.
Timothy Snyder

Bakgrunn og virke

Timothy Snyder mottok en bachelorgrad ved Brown University i Rhode Island i 1991 og en doktorgrad i moderne europeisk historie ved Oxford University i 1995. Han arbeidet deretter ved Harvard University og ved akademiske institutter i Paris, Warszawa og Wien. Fra 2001 har han vært ansatt ved Yale University hvor han er professor i historie med Øst-Europa, Sentral-Europa og holocaust som spesialfelt.
Boken Bloodlands: Europe Between Hitler and Stalin utkom i 2010. Boken handler om massemyrderiene av 14 millioner sivile og krigsfanger som ble foretatt av Sovjetunionen under Josef Stalin og Tyskland under Adolf Hitler i de såkalte blodlandene i perioden 1933-1945. Områdene Snyder omtaler som blodlandene (dødsmarken) er områder som i dag utgjør Polen, Ukraina, Hviterussland, De baltiske statene og deler av Russland. Boken ble av flere aviser og magasiner kåret til årets beste bok i 2010, bl.a. av The Economist, Financial Times og The New Republic. I 2012 ble den utgitt på norsk med tittelen: Dødsmarkene. Europa mellom Hitler og Stalin. Den beskrives som hans hovedverk og ble tildelt Hannah Arendt prize for political thought.
I boken Om tyranni gir en oppskrift eller ABC i å holde tyranniet unna. Snyder frykter at USA nærmer seg tyranni og uten å nevne Donald Trump i boken er det en viktig bakgrunn.
Snyder har leseferdigheter i 10 europeiske språk, inkludert tysk, russisk, polsk, ukrainsk, hviterussisk, jiddisch, tsjekkisk og slovakisk.
PPS 43

Historie

Våpenet ble utviklet under andre verdenskrig for å være et selvforsvarsvåpen for oppklaringsavdelinger, kjøretøymannskaper og andre. Den ble tatt fram som et rimeligere alternativ til den vanlige PPSj 41 i tjeneste på den tiden, blant annet ble stansede metalldeler tatt i bruk. Prototypene ble testet på våren 1942, og over 45 000 våpen ble produsert som PPS 42 før noen forbedringer ble innført og den fikk det endelige navnet PPS 43.

Lisensproduksjon

Flere varianter ble lisensprodusent i Polen, Finland og Kina, i tillegg til bruk i Warszawapakten og i Asia og Afrika.
Addlestone

Etymologi

Stedsnavnet Addlestone er av angelsaksisk opprinnelse og sammensatt av to ledd som har blitt forvansket over tid. Første ledd er antagelig et personnavn, Attel, og andre ledd Stone er antagelig avledet fra angelsaksiske denu, moderne engelsk dene, i betydningen «dal». Historisk har navnet blitt gjengitt ulikt, fra Atlesdon og Atlesford, i 1241 var det listet som Attelsdene og på John Speeds kart fra 1610 er det skrevet Adleston.

Historie

Croach Oak er et eiketre som står i Addlestone og som er et viktig symbol for byen. Flere lokale forretninger har benyttet treet i navnet i tittelen. Det markerer grensene for Windsor Great Park. Det er antatt å ha sin opprinnelse på 1000-tallet og hevdes å være ett av de aller eldste i England. Legenden hevder at dronning Elisabeth I stoppet ved det og hadde picnic der. Treet har også vært omtalt som «Wycliffe's Oak»', etter John Wyclif som skal ha holdt prekener på stedet, uten av det er kjent om han noen gang faktisk gjorde det. I 1810 ble det satt opp et gjerde rundt det ettersom lokale ungjenter rev av bark for å lage en kjærlighetsdrikk og dermed nesten tok livet av treet. I september 2007 overlevde det et forsøk på ildspåsettelse.
Frem til jernbanen kom i 1848 var Addleston ikke så mye mer enn en klynge småhus rundt The George, byens eldste vertshus. På grunn av nærheten til Weykanalen fra det 1600-tallet og Basingstokekanalen fra det 1700-tallet vokste det frem noe industri der. Den viktigste bedriften var Coxes Lock mølle, en vannmølle som drev et jernverk i 1700-tallet.
I 1838 ble det bygget en kirke i Addlestone, og i 1857 ble et eget sogn opprettet. Det kom mer industri til byen, blant annet Louis Blériots flyfabrikk.
I H.G. Wells’ roman Klodenes kamp (1898) landet det andre av ti romskip på Addlestone Golf Links.
Unionen India

Delingen av India

Siden britene gav uavhengighet til sine dominioner i India i midten av august 1947, sluttet de to statene seg til Samveldet av nasjoner. Delingen av India etterlot Punjab og Bengal, to av de største provinsene, delt mellom India og Pakistan. I den første tiden etter uavhengigheten migrerte millioner av mennesker over den nye grensen, og mer enn 100 000 døde i strømmen av voldeligheter. Delingen resulterte i spenninger knyttet til Kashmir som førte til den indisk-pakistanske krig i 1947.
Erycinidia

Utseende

Middelsstore sommerfugler. Bakvingen er trukket ut til en kort, stump stjert. Oversiden kan være for en stor del hvit, med svarte vingespisser på forvingen. Undersiden er mer eller mindre gråbrun, med tverrbånd (som kan være mørke eller hvite) og øyeflekker langs ytterkanten av bakvingen.

Utbredelse

Slekten er utbredt på Ny-Guinea, der de lever i det høytliggende innlandet.
Murphy Peak

Murphy Peak er et markant, delvis isdekt fjell, 1280 moh, som ligger ved sørsiden av Salmonbreen, 2,7 nautiske mil (5 km) sørvest for Haggerty Hill på Scott Coast i Victoria Land. Det ble navngitt av Advisory Committee on Antarctic Names (US-ACAN) i 1992 etter Robert L. Murphy i Holmes and Narver, Inc., som var entreprenør for U.S. Antarctic Program 1976–80 og 1990–92; og ansvarlig for å integrere operasjoner og forberedelser for å utbedre infrastrukturen til McMurdo-basen, 1980-92.
Nynorsk redaktørpris

Nynorsk redaktørpris er en redaktørpris som er blitt tildelt av Mediemållaget hvert år siden 2004.
Stive Fingra (band)

Stive Fingra var ei country/bluegrass-gruppe i Trondheim omkring 1980. Gruppa var en fortsettelse av Inant og innful. Stive Fingra ga i 1980 ut et selvtitulert album produsert av Øystein Sunde og med tekst og musikk i hovedsak skrevet av Sunde, Øystein Dolmen, Gustav Lorentzen og medlemmer av gruppa.
Feriedilla lå høsten 1980 5 uker på Norsktoppen med femteplass som beste plassering.
Et planlagt album med Åge Aleksandersen som produsent ble aldri gitt ut. Her ble det gjort opptak med Aleksandersen som vokalist på Bob Dylans It's All Over Now, Baby Blue med Jan Erik Volds norske tekst (Alt e over no, jenta mi). Aleksandersen spilte inn en annen versjon til albumet Fredløs – Dylan på norsk (1997).
Nicolay Heinrich Knudtzon

Liv og virke

Knudtzon var utdannet sivilingeniør i elektro fra Norges tekniske høgskole (NTH) og utmerket seg allerede ved avgangseksamen. Diplomoppgaven, utført ved Forsvarets forskningsinstitutts (FFI) avdeling i Bergen under Helmer Dahls veiledning, omhandlet en teoretisk sammenligning av et frekvensmodulert og et pulsmodulert transmisjonssystem. Dette var radikalt nytt for sin tid. Knutdzon fikk sin eksamen i 1947 med innstilling – innberetning til kongen.
Knudtzon ble tilsatt ved FFI fra 1947, fortsatt ved FFIs avdeling i Bergen og i årene 1948 til 1949 var han utsendt som gjesteforsker ved Massachusetts Institute of Technology i USA der transistoren nettopp var oppfunnet. Her fikk han det privilegium å møte flere av elektronikkutviklingens grunnleggere som Shockley, Shannon og Nyquist. I 1955 ble han oppfordret til å søke seg til SHAPE Technical Center i Haag der han ble sjef for telekommunikasjonsdivisjonen. Her avla han sin doktorgrad ved Det tekniske universitetet i Delft i Nederland i 1957 basert på arbeider som var påbegynt i tiden ved FFI. 
1. april 1967 ble han tilsatt som forskningssjef i Telegrafverket for det som skulle bli Televerkets forskningsinstitutt (TF). Knudtzon var gjennom 25 år (1967–1992) leder for TF, som han selv etablerte og der han var forskningsdirektør.
Nic Knudtzon ble i 1993 utnevnt til ridder av 1. klasse av St. Olavs Orden «for fortjeneste av teknisk forskning».
Hjelper hjerne

Hjelper hjerne er et norsk faktaprogram om hjernen som gikk på TV 2 i 2010. Hvert program omhandlet én person med et problem relatert til hjernen, og denne personen ble fulgt gjennom behandlingen. Serien var en co-produksjon mellom Frø film & media og Mediacircus. Programleder var Troy Gulbrandsen. Manus og regi var av André Marton, mens Jo Torgersen var produsent.